Hi,
Logout
लेखनप्रमोद कुमार
भारतीय जनता पार्टी (भाजपा) रोहतक लोकसभा सीट से पूर्व क्रिकेटर वीरेंद्र सहवाग को चुनाव लड़वा सकती है।
टाइम्स ऑफ इंडिया की खबर के मुताबिक, पार्टी ने इसके लिए मन बना लिया है और अब गेंद सहवाग के पाले में है।
पार्टी ने अपने एक नेता को सहवाग से बात करने की जिम्मेदारी सौंपी है। अभी कांग्रेस के दीपेंद्र सिंह हुड्डा रोहतक से सांसद हैं।
कहा जा रहा है कि भाजपा हुड्डा के मुकाबले में सहवाग को उतारना चाहती है।
हरियाणा में लोकसभा चुनाव के लिए हुई पार्टी की कोर कमेटी की बैठक में सहवाग के नाम पर चर्चा हुई थी।
दिल्ली-NCR में सक्रिय एक नेता को सहवाग तक यह ऑफर पहुंचाने का जिम्मा दिया है। अब यह सहवाग पर निर्भर करता है कि वे इस ऑफर को स्वीकार करते है या नहीं।
हालांकि, हरियाणा भाजपा अध्यक्ष सुभाष बराला ने ऐसी खबरों का खंडन किया है। उन्होंने कहा कि अभी तक सहवाग पार्टी में भी शामिल नहीं हुए हैं।
सहवाग के अलावा भाजपा हरियाणा से पंजाबी सिंगर हंसराज हंस को भी अपना उम्मीदवार बना सकती है।
अभी सिरसा सीट पर औम प्रकाश चौटाला की पार्टी इंडियन नेशनल लोकदल (INLD) का कब्जा है।
मीडिया रिपोर्ट्स के मुताबिक, भाजपा ने हंसराज हंस को इस क्षेत्र में काम शुरू करने को कहा है। सिरसा के एक गांव से हंसराज हंस का संबंध है।
बता दें, कि हंस कुछ समय पहले ही कांग्रेस छोड़कर भाजपा में शामिल हुए हैं।
हरियाणा में लोकसभा की कुल 10 सीटे हैं। 2014 के लोकसभा चुनाव में भाजपा ने इनमें से 7 सीटे जीती थी, जबकि हिसार और सिरसा लोकसभा सीट पर INLD और रोहतक की सीट पर कांग्रेस ने बाजी मारी थी।
भाजपा के हरियाणा प्रदेशाध्यक्ष सुभाष बराला ने सहवाग और हंसराज हंस की उम्मीदवारी की खबरों का खंडन किया है।
बराला ने कहा कि हंसराज हंस तो एक राजनेता है, लेकिन सहवाग अभी तक पार्टी में भी शामिल नहीं हुए हैं। ये सब सोशल मीडिया के चर्चे हैं।
उन्होंने कहा कि अभी तक पार्टी में हरियाणा में किसी भी सीट के लिए उम्मीदवारों के नाम पर चर्चा नहीं की है।
वहीं इस मामले पर सहवाग की प्रतिक्रिया का इंतजार है।
राजनीति की खबरें पसंद हैं?
नवीनतम खबरों से अपडेटेड रहें।
tso_Latn yue_Hant mai_Deva awa_Deva awa_Deva awa_Deva awa_Deva awa_Deva hin_Deva awa_Deva awa_Deva awa_Deva awa_Deva hin_Deva awa_Deva awa_Deva awa_Deva hin_Deva hin_Deva hin_Deva awa_Deva